ປ. ໂອບາມາ ກ່າວຖະແຫລງ ໃນກອງປະຊຸມສຸດຍອດ ກ່ຽວກັບ ​ການ​ປົກ​ປ້ອງ​ ທະເລຂອງ​ໂລກ 
ປະທານາທິບໍດີ ສະຫະລັດ ຈະ​ຖະ​ແຫລ​ງ​ໃນ​ ກອງ​ປະຊຸມ​ສຸດ​ຍອດ ຜ່ານ​ທາງ​ວີ​ດີ​ໂອ ​ເພື່ອ​ປະກາດ​ ການ​ສ້າງ​ສວນ​ອຸ​ທະຍານ​ທາງນ້ຳ​ໃໝ່​ 2 ​ແຫ່ງ ໃນສະຫະລັດ.
ປະເທດ Chile ເປັນເຈົ້າພາບຈັດກອງປະຊຸມໃຫຍ່ ກ່ຽວກັບ ການປົກປ້ອງລະບົບນິເວດທາງນ້ຳຂອງໂລກ ປະທານາທິບໍດີ ບາຣັກ ໂອບາມາ ຈະກ່າວຖະແຫລງໃນ ກອງປະຊຸມສຸດຍອດ ໃນວັນຈັດມື້ນີ້ ຜ່ານທາງວີດີໂອ ເພື່ອ ປະກາດການສ້າງສວນອຸທະຍານທາງນ້ຳໃໝ່ ຂອງສະຫະລັດ 2 ແຫ່ງ ໃນລັດ Maryland ແລະ Wisconsin ປະເທດອື່ນໆ ກໍຍັງຄາດວ່າ ຈະປະກາດ ການເຄື່ອນໄຫວ ທີ່ຄ້າຍຄືກັນນີ້ ເຊັ່ນກັນ ລັດຖະມົນຕີຕ່າງປະເທດ ສະຫະລັດ ທ່ານ John Kerry ຈະເຂົ້າຮ່ວມ ໃນກອງປະຊຸມ ດັ່ງກ່າວນີ້ດ້ວຍ ຫຼາຍໆປະເທດ ແລະ ມູນນິທິຕ່າງໆ ພ້ອມໃຫ້ຄຳໝັ້ນສັນຍາວ່າ ຈະມອບທຶນຈຳນວນນຶ່ງ ແລະສະເໜີມາດຕະການລິເລີ້ມ ເພື່ອຕໍ່ສູ້ກັບ ການປ່ອຍມົນລະພິດ ການຫາປາຫຼາຍເກີນ ກຳນົດ ການປ່ອຍສານພິດລົງສູ່ມະຫາສະມຸດ ໂດຍການປ່ອຍທາດ carbon ສະຫະລັດກໍຍັງຄາດວ່າ ຈະປະກາດແຜນການເອີ້ນວ່າ ລູກເສືອທະເລ ທີ່ອອກແບບເພື່ອ ຈະຢັບຢັ້ງ ການລັກລອບຄ້າປາຢ່າງຜິດກົດໝາຍ ແລະ ບໍ່ມີກົດລະບຽບຂອງໂລກ ປະທານາທິບໍດີ Chile ທ່ານນາງ Michelle Bachelet ແລະ ລັດຖະມົນຕີຕ່າງປະເທດ ທ່ານ Heraldo Monoz ກໍຍັງຈະຂຶ້ນກ່າວໃນກອງປະຊຸມໃນຄັ້ງນີ້ດ້ວຍ